Source: https://www.kela.fi/ajankohtaista/-/asset_publisher/mHBZ5fHNro4S/content/id/25423962
Timestamp: 2019-09-20 07:34:25+00:00
Document Index: 6579828

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sunnuntaista keskiviikkoon kestävä postilakko voi viivästyttää Kelan etuuksia - Ajankohtaista - kela.fi
Rekrytointipalvelussa käyttökatko 21.9. klo 01.00–08.00 Lisätietoja
Sunnuntaista keskiviikkoon kestävä postilakko voi viivästyttää Kelan etuuksia
Lakko voi viivästyttää asiakkaiden Kelaan lähettämiä hakemuksia ja liitteitä. Tällöin erityisesti työttömyysetuudet ja toimeentulotuki saattavat myöhästyä. Hakemukset kannattaakin täyttää Kelan verkkopalvelussa.
Postilakko alkaa sunnuntaina 1.9. klo 22 ja päättyy keskiviikkona 4.9. klo 24. Lakko koskee muun muassa postin jakelua ja kuljetusta.
Lakko viivästyttää myös Kelan postittamien etuuspäätösten saapumista. Päätökset näkyvät kuitenkin Kelan verkkoasiointipalvelussa asiakkaan tiedoissa.
Jos asiakas ei voi asioida verkossa, Kelan palvelunumeroihin voi tehdä suullisen hakemuksen tai työttömyysajan ilmoituksen. Hakemukset voi myös toimittaa Kelan palvelupisteeseen tai yhteispalvelupisteeseen.